Erick López (telinevoimistelija)

Erick López Ríos (29. joulukuuta 1972 Havanna) on kuubalainen entinen telinevoimistelija. Hänen seuransa oli Cerro Pelado. 

López osallistui olympialaisiin kahdesti, vuosina 2000 ja 2004. Hän oli Sydneyssä 2000 moniottelun 17:s ja sai parhaan lajikohtaisen sijoituksensa renkailta, joilla hän oli yhdeksänneksi etevin. López sijoittui nojapuilla viidenneksitoista Ateenan olympiakisoissa 2004, joissa hän oli kokonaiskilpailun 20.

López on naimisissa telinevoimistelija Leyanet Gonzálezin kanssa. Parilla on vuonna 2000 syntynyt poika.

Lähteet 

Kuubalaiset telinevoimistelijat
Vuonna 1972 syntyneet
Elävät henkilöt